
Δευτέρα, 21 Σεπτεμβρίου 2026

ΔΕΛΤΙΟ ΤΥΠΟΥ

Ημιβύθιση Ε/Γ - Τ/Ρ σκάφους στη Θεσσαλονίκη -Συνέχεια ενημέρωσης σχετικά με τον εντοπισμό και διάσωση 34 αλλοδαπών νότια της Γαύδου - Συνέχεια ενημέρωσης αναφορικά με τον εντοπισμό 57 αλλοδαπών στην Ιεράπετρα- Σύλληψη αλλοδαπής για σωματική βλάβη αδύναμων ατόμων στην Αίγινα – Ημιβύθιση σκάφους στις Σπέτσες -Διακομιδή ασθενούς

Τις πρωινές ώρες σήμερα, ενημερώθηκε η Λιμενική Αρχή της Θεσσαλονίκης για περιστατικό ημιβύθισης ενός επιβατηγού - τουριστικού (Ε/Γ-Τ/Ρ) πλοίου, το οποίο ελλιμενιζόταν χωρίς επιβαίνοντες σε προβλήτα μαρίνας του Δήμου Καλαμαριάς. Άμεσα, στελέχη του Κεντρικού Λιμεναρχείου Θεσσαλονίκης μετέβησαν στο σημείο, όπου διαπίστωσαν ότι το πλοίο είχε ημιβυθιστεί, ενώ παράλληλα ποντίστηκε πλωτό φράγμα πέριξ του Ε/Γ – Τ/Ρ, για την αποφυγή εξάπλωσης ρύπανσης από πετρελαιοειδή. Τέλος, ενημερώθηκε ο ιδιοκτήτης του σκάφους, για την άμεση ανέλκυσή του.
Από το Κεντρικό Λιμεναρχείο Θεσσαλονίκης που διενεργεί την προανάκριση, απαγορεύτηκε ο απόπλους του πλοίου μέχρι την προσκόμιση βεβαιωτικού αξιοπλοΐας από τον παρακολουθούντα νηογνώμονα.

*****

Συνέχεια ενημέρωσης:
[bookmark: _GoBack]Αναφορικά με τον εντοπισμό 34 αλλοδαπών στη θαλάσσια περιοχή 32 ν.μ. νότια της Γαύδου, τις απογευματινές ώρες χθες, συνελήφθη ένας 13χρονος αλλοδαπός (υπήκοος Νότιου Σουδάν) για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5275/26 «Προώθηση πολιτικών νόμιμης μετανάστευσης», του άρθρου 25 του Ν. 5038/23 «Διευκόλυνση» και του άρθρου 306 του Π.Κ. «Έκθεση» καθώς αναγνωρίστηκε από τους υπόλοιπους αλλοδαπούς ως ο διακινητής τους. Από το Κεντρικό Λιμεναρχείο Χανίων που διενεργεί την προανάκριση, κατασχέθηκε μια συσκευή κινητής τηλεφωνίας.

*****

Συνέχεια ενημέρωσης:
Αναφορικά με τον εντοπισμό 50 αλλοδαπών σε παραλία της περιοχής «ΣΤΟΜΙΟ» Ιεράπετρας, τις πρωινές ώρες σήμερα, συνελήφθη ένας 17χρονος αλλοδαπός (υπήκοος Ν. Σουδάν) εξ’ αυτών, καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου, ως ο διακινητής που τους μετέφερε στην Ελλάδα. Ο 17χρονος συνελήφθη για παράβαση του άρθρου 83 του Ν. 3386/2005 «Παράνομη είσοδος στη χώρα», του Ν. 5038/23 «Διευκόλυνση» και άρθρου 306 του Π.Κ. «Έκθεση». Σύμφωνα με τους αλλοδαπούς, εκκίνησαν από τις ακτές Τομπρούκ της Λιβύης, για την μεταφορά τους στην Ελλάδα.

*****

Τις απογευματινές ώρες χθες, συνελήφθη, κατόπιν προφορικής μηνύσεως, μία 58χρονη αλλοδαπή για παράβαση του άρθρου 312 του Π.Κ. («Σωματική βλάβη αδύναμων ατόμων») από στελέχη της Λιμενικής Αρχής Αίγινας. Ειδικότερα, η 58χρονη χειροδίκησε εις βάρος ανήλικου κοριτσιού σε επιβατηγό – τουριστικό (Ε/Γ-Τ/Ρ) πλοίο στα πλαίσια περιηγητικού πλου από Πόρο προς Αίγινα, στο οποίο επέβαινε και ο ημεδαπός πατέρας της ανήλικης. Προανάκριση διενεργείται από το Λιμεναρχείο Αίγινας. 

*****

Τις πρωινές ώρες σήμερα, ενημερώθηκε η Λιμενική Αρχή των Σπετσών για ημιβύθιση σκάφους, άνευ επιβαινόντων, το οποίο βρισκόταν ελλιμενισμένο στο Παλιό Λιμάνι Σπετσών. Αμέσως, στο σημείο μετέβησαν στελέχη της οικείας Λιμενικής Αρχής, ενώ παράλληλα ενημερώθηκε ο ιδιοκτήτης του σκάφους για την άμεση ανέλκυσή του. Από το περιστατικό δεν αναφέρθηκε τραυματισμός και δεν παρατηρήθηκε θαλάσσια ρύπανση. Προανάκριση διενεργείται από το Λιμεναρχείο Σπετσών.

      *****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διακομίστηκαν, από το λιμάνι της Σκιάθου στο λιμάνι του Βόλου, με το Α/Ψ-Ι/Δ «ΑΘΩΣ» Ν. Σπετσών 323, μία 23χρονη, η οποία έχρηζε άμεσης νοσοκομειακής περίθαλψης.

